als_Latn dik_Latn sag_Latn
Chelsea bën ligjin në supersfidën e javës së 22-të të Premier League duke likujduar 3-1 Manchester United në “Stamford Bridge”.
Chelsea bën ligjin në supersfidën e javës së 22-të të Premier League duke likujduar 3-1 Manchester United në “Stamford Bridge”. Blutë londinezë i falen Samuel Etos që shndërrohet në heroin e takimit me 3 realizimet e tij duke iu përgjigjur me gjuhën e golave të gjithë kritikave për blerjen e tij në verë nga Mourinho. Kamerunasi, që ka përvojën për të zgjidhur sfida të mëdha, deri në minutën e 17-të kishte prekur vetëm dy herë topin, por në momentin e avantazhit ishte me fat teksa kalon përpara të tijët falë dhe një devijimi. Për United do të ishte më mirë të shkonte në pushim në disavantazh të një goli, por nuk e mendoi kështu Eto që në minutën e fundit shënoi dhe të dytin duke i dhënë qetësinë e nevojshme vendasve.
Gjithsesi sulmuesi londinezëve nuk e kishte mbyllur ende “show” e tij personal pasi sapo skuadrat shkelën në fushën e lojës realizoi dhe golin e 3-0 nga vetëm pak hapa larg portës. Me këto shifra, ekipi i Mourinhos e menaxhoi me lehtësi avantazhin pavarsisht se Hernandez shkurtoi diferencën në të 78-tën. Gjithsesi “Djajtë e kuq” e mbyllën ndeshjen me 10 vetë, pasi në minutën e fundit Vidic la të tijët në inferioritet numerik. Me këtë fitore, Chelsea i kundërpërgjigjet në të njëjtën mënyrë dy kryesuesve të Arsenal e City ndërsa United mbetet ende jashtë zonës europiane.
als_Latn als_Latn als_Latn